Във връзка с постъпило уведомление с вх. № ОВОС-1349/10.05.2022г. за инвестиционно предложение (ИП): Изграждане на: „ЦЕХ ЗА КОНСЕРВИ“ в УПИ I-1372-безвредно производство - цех за консерви, кв.62 по устройствения план на гр. Баня, общ. Карлово, обл. Пловдив, с възложител: Ч. СЛАВОВ,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение предвижда изграждане на цех за производство на местни консерви, с капацитет на консервиране до 300 кг. месо на ден. Така заявеното ИП попада в обхвата на т. 7, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до ОБЩИНА КАРЛОВО и КМЕТСТВО гр. Баня

Отговорено от РИОСВ-Пловдив на 01.06.2022г.